ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኮሎኔል መንግስቱ ሃይለማርያም፡ ደብዳበ ካብ መራሒ ስርዓት ደርግ ነበር ናብ 'ህጻናት ኣምባ' 28 ጉንቦት 2019 ምንጪ ስእሊ, Amba Idir FB መግለጺ ስእሊ, ኣባላት ማሐዕበር ህጻናት ኣምባ ምዓልቲ ልደት መንግስቲ ሃይለማርያም እናአኽበሩ ፕረዚደንት ኢትዮጵያ ነበር ኮሎኔል መንግስቱ ሃይለማርያም ናብ ኣባላት ማሕበር 'ህጻናት ኣምባ' ደብዳበ ልኢኾም። እቲ ማሕበር ልደቶም ከኽብር'ዩ። ህጻናት ኣምባ፡ ኣብ ግዜ ደርግ ብሰንኪ ኲናትን ካልእ ምኽንያትን ወለዶም ዝሰኣኑ ህጻናት ዝዓብዩሉ ዝነበረ ማእከል ኮይኑ፡ ደርግ ካብ ስልጣን ምስ ተኣለየ ድሕሪ ቁሩብ ዓመታት እቲ ማእከል ፈሪሱ እዩ። ሎሚ ከኣ ኣባላት ማሕበር 'ህጻናት ኣምባ' መዓልቲ ልደት ኮሎኔል መንግስቱ ሃይለማርያም ንምኽባርን ምስጋና ንምቕራብን ከም ዝተዳለዉ፡ ኣካቢ እቲ ማሕበር ኣይተ ጆኒ መርጊያ ንቢቢሲ ተዛሪቡ። ቅድሚ ሕዚ ንልደት እቶም መራሒ ስርዓት ደርግ ብወግዒ ኣኽቢሮም ከም ዘይፈልጡ'ውን ይገልጽ። ኣብ ዝሓለፈ ወርሒ ንኮሎኔል መንግስቱ ቃለ መሕትት ከግብር ናብ ዚምባብወ ዝኸደ ሓደ ኣባሎም ምንባሩ ዝዛረብ ኣይተ ጆኒ፡ ጥቡቕ ሓለዋ ስለዝግበረሎም ግን ክረኽቦም ተጸጊሙ ከም ዝነበረ ይሕብር። መንግስቱ ሃይለማርያም ዝተሳፈረላ ነፋሪት ንምንታይ ዘይተሓምሸሸት?
